Tőkeáttételes vagy hagyományos kereskedés – Mi a különbség?
Sokaknak talán a Tőzsdecápák adta az első benyomást az értékpapír-kereskedelemről, illetve a brókerek életéről, ám a film bemutatója óta eltelt bő harminc évben nagyot fordult a világ.
Az internet elterjedésével a tőzsdézés zártnak tűnő világa is kitárult a szélesebb közönség előtt, így ma már bárki részt vehet az egyszerűbb vagy akár a legösszetettebb tőzsdei ügyletekben, kezdeményezhet tranzakciót a világ bármely börzéjén. Ráadásul ma már az ing és a nyakkendő sem kötelező, hiszen tehetjük mindezt az otthoni fotelünkben ülve.

Ám a mindenki előtt megnyíló lehetőségek még korántsem jelentenek mesés sikert. Alapvető ismeretek hiányában ugyanis a tőzsdézés inkább a sötétben tapogatódzásra hasonlít, mint magas szintű üzleti tevékenységre a virtuális térben.

Jó hír ugyanakkor, hogy mint ahogy a kereskedés lehetősége, úgy azok a szükséges ismeretek is elérhetőek, amelyekkel már érdemes pályára merészkedni. Persze a jó üzlethez elengedhetetlen fogalmak ismerete még csak az alap, a nagyobb hozammal kecsegtető ügyletekhez már egy sor praktikát, összefüggést és összetettebb megoldást is ismerniük kell a haladó kereskedőknek. Ha ez is megvan, csak a kreativitásunkon és bátorságunkon, no meg a kockázattűrő képességünkön múlik, miként kamatoztatjuk tudásunkat.

Lépésről lépésre – Hagyományos kereskedés

A tőzsdei ügyleteket sem érdemes fejesugrással kezdeni, akik ma sikeresek, ők is a kályhánál kezdték: első eredményeiket valószínűleg egyszerű ügyletekkel és nem bonyolult, több kockázati tényezőt is „beárazó” tőkeáttétes kereskedéssel érték el. Tehát a kályhától indulva:

A hagyományos részvénykereskedés lényegében a legegyszerűbb műfaja az értékpapír- és deviza (Forex) ügyleteknek: ha vásárlunk (long) egy instrumentumból, amelynek árfolyama ezt követően emelkedik, aztán egy magasabb áron eladjuk azt, akkor nyertünk. Ennek fordítottjával is lehet nyereségre szert tenni: ha eladjuk eső árfolyamú részvényeinket – devizánkat –, aztán később olcsóbban visszavásároljuk, szintén nyerünk. A hagyományos kereskedésben ezen az árfolyamváltozáson próbálunk nyerni. Ha az adott szegmenst érintő piaci híreket jól értelmezzük, illetve ha az egyéb tőzsdei árfolyamokat érintő tényezők is úgy alakulnak, ahogy arra számítunk, akkor nyert ügyünk van. Ellenkező esetben bukhatjuk a befektetésünket részben vagy egészben – de legalábbis nem nyerünk az árfolyamváltozáson. Ezen befektetési forma előnye, hogy áttekinthető és alacsonyabb kockázattal rendelkezik, ami azt jelenti, hogy rossz esetben is legfeljebb annyit veszíthetünk, amennyit befektettünk. Hátránya – legalábbis más kereskedelmi módokkal szemben –, hogy az elérhető nyereség maximum annyi, amennyi az adott értékű fundamentum árváltozásából következik.

És itt kezdődnek az izgalmak: bizonyos feltételek mellett a tőzsdei szolgáltatóknál van mód ugyanis tőkeáttételes kereskedésre is.

Tőkeáttételes kereskedés – Mi az a tőkeáttétel?

Ez a magánbefektető szempontjából azt jelenti, hogy saját tőkénknél jóval nagyobb értékben is köthetünk befektetéseket. Azaz nem szükséges, hogy rendelkezésünkre álljon az a teljes összeg, amivel kereskedünk.

Nézzük, mit jelent ez a gyakorlatban: ha például ötvenszeres (1:50) tőkeáttételről beszélünk, akkor elég 10.000 forint befizetése ahhoz, hogy 500.000 forinttal kereskedhessünk. Ebben az esetben tehát elegendő az összeg 2%-ával rendelkezni, a többi hiányzó részt lényegében „meghitelezi” tőzsdei szolgáltatónk. Ha ezen az 500.000 forinton elérünk 1% hozamot, akkor már 505.000 forintunk lesz, amiből a letét visszafizetése után 15.000 forintunk marad. A befektetett 10.000 forinthoz képest plusz 5000, azaz +50% nyereség keletkezett, tehát a tényleges hozam az eredeti befektetésünk alapján elérhető hozam ötvenszerese. De a rendkívül jövedelmező befektetési mód ugyanennyire kockázatos is: ha nem az általunk remélt irányba mozdul az árfolyam, akkor a veszteségünk is ötvenszerese annak, mint amennyi saját befektetésünk alapján lehetne.

A tőkeáttétel mértéke egyébként cégenként, termékenként nagyon széles skálán mozoghat, akár ezerszeres (1:1000) is lehet. A tőkeáttételes kereskedésre lehetőség van részvények vásárlásánál, határidős ügyletek megkötésénél vagy a devizapiaci kereskedelemben. Mint a fenti példából is jól látható, a befektetési forma nagy előnye, hogy mérsékelt árfolyammozgás esetén is szép hasznot lehet realizálni. Érdemes ugyanakkor szem előtt tartani, hogy veszíteni is épp ugyanilyen könnyen lehet.

A tőkeáttételes kereskedésnél ráadásul az árfolyamváltozás mellett egy újabb dimenzióval, mégpedig az idővel is számolnunk kell. Természetesen ez a faktor a hagyományos kereskedésben is megvan, ám mivel ekkor a teljes befektetett összeg felett mi rendelkezünk, a korlátokat is magunk szabhatjuk, gondolkodhatunk akár hosszú távon is. A tőkeáttételt ugyanakkor nem csak hosszú távú stratégiákban gondolkodva vehetjük igénybe (ami természetesen népszerű a traderek körében), de azzal a céllal is, hogy egy rövidebb időintervallumban kereskedjünk vele. Ez például day trade, azaz napon belüli kereskedést jelent. Más kérdés, hogy új pozíciót – a befektetésünk mértékétől, illetve a tőkeáttétel mértékétől függően – többször is felvehetünk.

Bár a tőkeáttételes kereskedés esetén az online tőzsdei rendszerek lehetőséget adnak arra, hogy különböző limiteket, stopokat állítsunk be, a megfelelő befektetés kiválasztása, illetve a kockázatok csökkentése – például más termékek figyelembevételével és a befektetések kombinálásával – már komolyabb felkészülést igényel.

Hagyományos vs. Tőkeáttételes kereskedés

A kezdő kereskedőknek mindenképp érdemes óvatosan bánni a tőkeáttételes kereskedéssel. Bár a szerencsés esetben realizálható haszon kisebb akkor, ha csak saját befektetésünket forgatjuk, a kockázat is lényegesen csekélyebb. (Jó hír, hogy vannak olyan brókercégek, ahol kereskedhetünk részvényekkel tőkeáttétel nélkül is, a részletekről itt tájékozódhat.)

Képzés és szolgáltatás, kéz a kézben – Tőzsdeoktatások

Már néhány alapvető fogalom tisztázásával érzékelhető, hogy miközben az értékpapír- és devizapiacok működése sok mindenben hasonlít bármilyen más termék kereskedésére, komolyabb eredmények eléréséhez nélkülözhetetlen az ismeretek mélyítése, a piaci összefüggések átlátása.

Fontos továbbá, hogy a kereskedésre lehetőséget adó szolgáltatónk maximálisan megbízható és biztonságos legyen. De legalább ennyire szempont az is, hogy a társaság segítse minden ügyfelét a rendelkezésre álló lehetőségek megfelelő használatában: valós idejű chartokat és híreket szolgáltasson a hazai és nemzetközi tőzsdékről, devizapiacokról, befektetési alapokról, továbbá fontos, hogy a kereskedési online felület jól kezelhető, átlátható és mindenekelőtt biztonságos legyen.

Az Admiral Markets UK Ltd. mindezen szempontokat a legmagasabb sztenderdeknek megfelelően képviseli. A cég mára egyre szélesebb termékskálával rendelkezik, amelybe beletartoznak a Forex, a részvények és a CFD-k is. Az Admiral Markets abszolút prioritásként kezeli, hogy ügyfeleik birtokában legyenek mindannak a tudásnak, amelyekkel felelős döntést hozhatnak rövid és hosszú távú befektetéseikről. Képzéseik a „Zero to Hero” szemléletnek megfelelően már az alapoktól indulnak és a legmagasabb szintig terjednek.

Az Admiral Markets UK Ltd. szemináriumai, webináriumai, letölthető online konferenciái, e-bookjai, videói egyaránt hiánypótlók azoknak, akik a tőzsdei, devizapiaci kereskedelemben próbálnák ki magukat, illetve akik már túl vannak a kezdeti sikereken és nagyobb kihívásokra vágynak.
cm tőkeáttételes kereskedés tőkeáttét BrandChannel admiralmarkets BrandLab BrandContent